बहरहाल, ट्रंप ने ट्विटर पर आज इस संबंध में घोषणा की। ट्रंप के जनवरी 2017 में राष्ट्रपति पद संभालने के बाद से वाइट हाउस के कई बड़े अधिकारियों को उनके पद से हटाया गया है। इस घोषणा के बाद मैकमास्टर का नाम भी इस कड़ी में शामिल हो गया। हालांकि वाइट हाउस ने कहा है कि मैकमास्टर और ट्रंप के बीच अच्छे कामकाजी संबंध थे। ट्रंप ने ट्विटर पर कहा, मुझे यह घोषणा करते हुए खुशी हो रही है कि 9 अप्रैल, 2018 से जॉन बोल्टन मेरे नए राष्ट्रीय सुरक्षा सलाहकार होंगे।